text: मुख्यमंत्री ने बैठक में प्रधानमंत्री आवास योजना, सौभाग्य योजना, जिला खनिज निधि, स्वच्छ भारत मिशन, मनरेगा, उज्जवला योजना, सौर सुजला योजना, प्रधानमंत्री फसल बीमा योजना एवं राज्य और केंद्र द्वारा प्रवर्तित अन्य योजनाओं की समीक्षा की। योजनाओं के प्रचार-प्रसार की जरूरत पर बल देते हुए डॉ. सिंह ने कहा कि जानकारी के अभाव में कई जरूरतमदों उनका लाभ नहीं उठा पाते हैं। उन्होंने घरों और मजरों-टोलों में बिजली पहुंचाने की सौभाग्य योजना का उदाहरण दिया और इस प्रकार की योजनाओं के प्रचार प्रसार के लिये शिविर लगाने के भी निर्देश दिये। डॉ. सिंह ने कलेक्टोरेट परिसर से सौभाग्य रथ को हरी झंडी दिखाकर रवाना किया। समीक्षा बैठक के दौरान लोक सुराज में प्राप्त आवेदन और निराकरण की जानकारी मुख्यमंत्री को दी गई।